ਲਖੀਮਪੁਰ ਖੀਰੀ ਜ਼ਿਲ੍ਹਾ
ਲਖੀਮਪੁਰ ਖੀਰੀ ਜ਼ਿਲ੍ਹਾ ਉੱਤਰ ਪ੍ਰਦੇਸ਼, ਭਾਰਤ ਦਾ ਸਭ ਤੋਂ ਵੱਡਾ ਜ਼ਿਲ੍ਹਾ ਹੈ। ਇਹ ਨੇਪਾਲ ਦੀ ਸਰਹੱਦ 'ਤੇ ਹੈ। ਇਸਦਾ ਜ਼ਿਲ੍ਹਾ ਹੈੱਡਕੁਆਟਰ ਲਖੀਮਪੁਰ ਸ਼ਹਿਰ ਹੈ। ਲਖੀਮਪੁਰ ਖੀਰੀ ਜ਼ਿਲ੍ਹਾ ਲਖਨਊ ਡਿਵੀਜ਼ਨ ਦਾ ਇੱਕ ਹਿੱਸਾ ਹੈ, ਜਿਸਦਾ ਕੁੱਲ ਖੇਤਰਫਲ 7,680 ਵਰਗ ਕਿਲੋਮੀਟਰ (2,970 ਵਰਗ ਮੀਲ) ਹੈ। ਰਾਸ਼ਟਰੀ ਸਰਕਾਰ ਨੇ 2001 ਦੀ ਮਰਦਮਸ਼ੁਮਾਰੀ ਦੇ ਅੰਕੜਿਆਂ ਦੇ ਆਧਾਰ 'ਤੇ ਲਖੀਮਪੁਰ ਖੀਰੀ ਨੂੰ ਘੱਟ ਗਿਣਤੀ ਕੇਂਦਰਿਤ ਜ਼ਿਲ੍ਹੇ ਵਜੋਂ ਮਨੋਨੀਤ ਕੀਤਾ। ਦੁਧਵਾ ਨੈਸ਼ਨਲ ਪਾਰਕ, ਅਤੇ ਪੀਲੀਭੀਤ ਟਾਈਗਰ ਰਿਜ਼ਰਵ ਲਖੀਮਪੁਰ ਖੀਰੀ ਵਿੱਚ ਹਨ ਅਤੇ ਉੱਤਰ ਪ੍ਰਦੇਸ਼ ਦੇ ਇਹੀ ਦੋ ਰਾਸ਼ਟਰੀ ਪਾਰਕ ਹਨ। ਇਹ 65+ ਟਾਈਗਰ, ਚੀਤੇ, ਦਲਦਲ ਹਿਰਨ, ਹਿਸਪਿਡ ਖਰਗੋਸ਼ ਅਤੇ ਬੰਗਾਲ ਫਲੋਰਿਕਨ ਸਮੇਤ ਬਹੁਤ ਸਾਰੀਆਂ ਦੁਰਲੱਭ ਅਤੇ ਖ਼ਤਰੇ ਵਾਲੀਆਂ ਪ੍ਰਜਾਤੀਆਂ ਦਾ ਘਰ ਹਨ।